30.4.14
Haljala vald sai 22. aastaseks.
Seda tähistas lasteaed Pesapuu ja Haljala Gümnaasiumi 1. - 6. klassid.
Saime teada, kes on Haljala volikogu liikmed.
Me orienteerusime kaardi järgi.
Viimane ülesanne oli Haljala Rahvamaja ees, kus tegime plakati.
Pärast läksime rongkäiguga Haljala Vallamaja ette - kuulasime kõnesid, laulsime sünnipäevalaulu ja saime kommi.
See oli tore päev!
Autorid: Karin, Elli, Elis He, Heleri, Õnnela
Pildid
23.4.14
22.4.14
Rahvastepalli võistlus oli väga tore.
Tüdrukute võistkonnas olid Heily, Elis He., Õnnela-Carolin, Stefi, Isabel ja Heleri.
See võistlus toimus kolmapäeval, 12. märtsil, kolmanda ja neljanda tunni ajal.
Tüdrukute võistkond jäik III kohale.
Kirjutas: Stefi
Pildid
16.4.14
Looduslike vahenditega saab ülestõusmispühade ajal anda munadele vahvaid mustreid ja värvitoone. Looduslike munavärvide otsimiseks ei ole vaja minna kaugele – ava lihtsalt köögikappide uksed ja vaata, mida värvimiseks sobivat sealt leiad.
Altpoolt leiad mõned värvi andvad toiduained, millega pühade ajal katsetada:
- Sinine – mustikad, punase kapsa lehed, punase viinamarja mahl, arooniad
- Pruun või beež – kohv, must tee, purustatud lepakäbid
- Kuldpruun – tilliseemned
- Pruunikas oranž – tšillipulber
- Kollane – kurkumipulber, apelsini- või sidrunikoored, kummelitee, roheline tee, saialilletee
- Roheline – spinatilehed, klorella vetika pulber (leiad Biomarketist)
- Rohekaskollane – kollased õunakoored
- Lilla – punapeet või peedimahl, hibiski ehk karkade tee, punane vein
- Pruunikaslilla – naistepunatee
- Oranž – kollased sibulakoored, riivitud porgand, paprikapulber
- Roosa – punapeet või peedimahl, jõhvikad või jõhvikamahl, külmutatud vaarikad, punase viinamarja mahl
- Punane – granaatõunamahl, punase sibula koored, kirsid
1. variant - leota mune värvivees
Üks võimalus munade värvimiseks on keeta toiduainest veega värviline vedelik ning asetada keedetud muna selle sisse mitmeks tunniks ligunema. Värvilise vedeliku keetmiseks kulub olenevalt kasutatud toiduainest 15-60 minutit. Kuna värv jääb munadel kordades heledam, tasub keeta võimalikult tume vedelik. Lase vedelikul enne munade sissepanekut jahtuda toatemperatuurini.
Lisa värvivette ka veidi äädikat, et värv kinnituks munakoorele paremini. Aseta munad ligunemise ajaks külmikusse. Mida kauem mune värvivees hoiad, seda tumedamat värvi pärast munad jäävad. Leotamise järel ära mune loputa. Kui kasutad mahla või mustikaid, võid munad kohe nende sisse värvuma panna.
2. variant - keeda mune koos värviainetega
Mustri saamiseks võid toore muna ümber sättida nt kuuseoksi, tangu- või kruubiterasid, ravimtaimi jne. Seejärel säti muna ümber sibulakoored, kapsalehed, spinatilehed vmt ning pane munad valge riidetüki, marli või sukkpükstest lõigatud tüki sisse.
Sibulakoored võid siduda muna ümber ka intensiivset värvi villase lõngaga. Keeda mune 10-15 minutit. Mida kauem keedad, seda tumedama värvi saad. Keetmise järel lase munadel veel keeduvees liguneda. Mune võib ka keeta kanges taimetees või kohvis.
Pärast värvimist hõõru munad üle toiduõlise (kasuta nt oliiviõli või kookosõli) köögipaberiga, see paneb matid värvilised munad rohkem särama.
Fotol olevad munad on keedetud koos värvainetega. Vasakpoolne ülemine muna on kuldne klassika ehk värvitud sibulakoortega. Vasakpoolne alumine on pruun muna, millel mustikate joonistatud mustrid. Parempoolsed munadki on kaunite mustritega – ülemine on värvitud kurkumiga ja alumine karkade teega.
9.4.14
Kolmapäev, 9. aprill, 2. tund oli Hans Christian Anderseni muinasjutupäev
1. klass etendas "Inetu pardipoeg"
2.a klass etendas "Printsess herneteral"
2.b klass etendas "Pöial Liisi"
3. klass luges "Keisri uued rõivad"
Igal lool oli oma õpetsussõna.